Szegedi lézeres kutatóintézet: új kiadvány segíti “ELIgazodni” a lakosságot – Szeged Ma – tények és vélemények
Szegedi lézeres kutatóintézet: új kiadvány segíti “ELIgazodni” a lakosságot
2019.05.08. 11:32
Mit csinálnak a kutatók az ELI-ben?
Mire lesznek használhatóak az ELI kutatási eredményei?
Valóban világszinten egyedülálló a szegedi lézeres kutatóintézet?
Többek között ezekre az általános kérdésekre is röviden megfogalmazott, közérthető válaszokat kaphat Ön is, ha elolvassa az ELI-ALPS legújabb brossúráját. A kiadvány célja, hogy a kutatóintézetben folyó világszínvonalú tudományos munkát közérthető módon mutassa be a lakosság számára élményt nyújtó, könnyen értelmezhető megfogalmazások, leírások segítségével. A kutatóintézet számára fontos, hogy az ELI közelebb kerüljön a szegedi lakossághoz. Ennek pedig fontos lépése az, hogy az itt élők ne csak sejtsék, hanem pontosan értsék, hogy mi zajlik az ELI-ben.
Ha ön is kíváncsi, hogy milyen színű az ELI-ALPS lézereinek fénye, milyen fényt állítanak elő a berendezések, mekkorák a szegedi lézerberendezések, vagy miért viselnek a kutatók védőfelszerelést, akkor kattintson ide.
A kiadvány egy nemzetközi konzorciumban megvalósuló projekt keretében jött létre. A „D- STIR – Danube Framework for Responsible Research and Innovation using Socio-Technical Integration” elnevezésű projekt 2017. január és 2019. június között kerül megvalósításra.
Szemléletváltást sürgetett Áder János államfő Makón
Alapegységei mostantól természeti/technikai állandókhoz vannak kötve.